  Майя Бывальцева Можгаын «Кышкыттэм но ӟечлыко сюресъёс» йӧскалык ӵектосъя сюресъёсты тупатъянэз йылпумъязы. Ужъёсты кутӥсь ӧри кык объектъёслэсь дасьлыксэс эскериз. Со сярысь Удмуртиысь тӧролэн но кивалтэтлэн пресс-службазы ивортӥз. Нырысетӥез – М-7 федерал трассаысен йӧ арена дорозь сюрес. Оглом 1,5 иськем вылын выль асфальтобетон кык сӥен вӧлдӥзы, сюрес урдэсъёсты юнматӥзы. Пыдын ветлӥсьёсты кышкытлыклэсь утён вылысь, кулэ интыосын сюрес вамен юри лёгъёс лэсьтӥзы. Мукетыз объект – Вокзал ульча. 2021-тӥ арын отын авто- но чугун сюрес вокзалъёсты огазеясь юрт усьтӥзы. Ӧнерчиос сюреслэсь инъетсэ тупатъязы, пасьталазэ куать метрозь будэтӥзы, ву кошкон сӧзнэт лэсьтӥзы. Сюрес вылэ кык сӥен асфальтобетон вӧлдӥзы, дуръёссэ юнматӥзы, бордюр изъёс пуктӥзы. Со сяна, 40 колодчаосты ӝутӥзы но ӵошкытатӥзы, 20 кожонъёсты умоятӥзы, со пӧлын Садовой ульчалэсь люкетсэ, нылпи эмъяськонниозь люкетэз. Озьы ик тротуаръёс лэсьтӥзы. Чакласьёслэн быдэстэм ужъёсъя юанъёсы ӧз кылдэ. Азьвылгес карын Можгинской ульчаез но Кар тымет дорозь сюресэз тупатъязы. 2021-тӥ арын йӧскалык ӵектосъя ньыль сюрес люкетъёсты тупатъязы, оглом 4,08 иськем «Кышкыттэм но ӟечлыко сюресъёс йӧскалык ӵектосэ Можга куинетӥ арзэ пыриське. Со дыр ӵоже карын 18,5 иськем сюресъёсты тупатъязы. Чакланъёсын эшшо сизьым сюрес люкетъёсты выльдон. Тодэ вайытом, Удмуртиын ветлыны луонтэм сюресъёсты тупатъянъя 2021-тӥ арлы пуктэм ужпумез быдэстӥзы. «Опорный план дорожной деятельности» программае 10 сюрс люкетъёс пыризы.  Тегъёс: Авто Можга Удмуртия сюресъёс тупатъянужъёс  